|  |
| --- |
| Mødedato: 13. september 2022  Mødested: 1445-017/023  Mødeemne: Møde i SNUK-båndet  Deltagere: Jeppe Norskov Stokholm, Aske Dahl Sløk, Lisbeth Sonne Christensen, Eva Kvistgaard Arent, Bente Mattsson, Mette Buhl og Astrid Gad Knudsen  Fraværende: Mariann Holmslykke  Gæster: Merethe Haugaard, pkt. 2, Rikke Brixvold Hviid, pkt. 5 |

# Godkendelse af dagsorden

# Status på arbejdet med IA, 10.00-10.40

*Merethe Haugaard gæster båndet for at give en status på arbejdet og orientere om planerne frem mod IA 2.0.*

Merethe gav en indflyvning i arbejdet med institutionsakkreditering, og særligt med fokus på det, der undersøges ved anden runde.

Båndet havde flere konkrete spørgsmål til status og drøftede det kommende arbejde med Merethe.

Båndet kvitterede for præsentationen og tilkendegav et ønske om at præsentationen gentages i arbejdsgruppen for uddannelseskvalitet, som til dette møde får en udvidet deltagerkreds. SNUK-lederne bliver orienteret om mødetidspunktet, og opfordres i den anledning til at melde yderligere deltagere ind til mødet til Astrid.

# Status på projektet om et eksamenskatalog, 10.40-10.50

Materiale fremsendt pr. mail den 6. september 2022.

*Båndet drøfter det fremsendte materiale med mulighed for at stille spørgsmål til materialet eller den videre proces.*

Mette rammesætter arbejdet, der er sendt ud i høring.

Båndet tilsluttede sig katalogets udlægning ift. eksamensformer og en beskrivelse af eksisterende praksis. Der er dog en smule forbehold for hvordan kataloget vil kunne indgå i undervisningsudviklingen på sigt.

Båndet anerkendte Tina Keidings deltagelse i arbejdsgruppen, og understregede vigtigheden af den didaktiske vinkel i projekter af denne karakter.

Båndet efterspurgte en status på arbejdet med at få indarbejdet ”Løbende prøver” i systemet, og det blev aftalt, at Mette følger op med Studiesystemer.

Ift. den videre høringsproces skal høringssvar indsendes til Anna Bak Maigaard. Der er mulighed for at fremsende høringssvar fra forskellige aktører på hvert fakultet.

# Prioritering af opgaver på halvårsplanen, 10.50-11.00

*Båndet prioriterer blandt emnerne på halvårsplanen. Båndet bedes forberede hvilken prioritering af emnerne, der ønskes.*

Båndet supplerende listen med et punkt om afskaffelse af startmerit, men havde ellers ikke input til prioritering. Det blev aftalt, at SNUK sender data til Mette på, hvor mange sager der behandles fakultetsvist, så der kan udarbejdes et ledelsesnotat om startmerit, herunder om ressourceforbruget og om startmerit reelt er studietidsforkortende.

Orlov blev endvidere drøftet, da udfordringerne herom ikke er løst trods tidligere forsøg herpå. Problematikken tages derfor op igen - både i forhold til den tekniske del omkring journalisering i WZ og den sagsbehandlingsmæssige del omkring længden af orlov. Det blev aftalt, at SNUK ser på den gamle sagsfremstilling og får den rettet til, så den kan fremsendes til LGU igen.

Herudover bemærkes det, at enkelte emner allerede er lagt ud i sagsbehandlingsgruppen og kvalitetsgruppen.

# Tilvalg, 11.00-11.20

Vedlagt sagsfremstilling

*SNUK-båndet tager en initialdrøftelse omkring behovet for et internt regelsæt for tilvalg, samt fastsættelse af interne procesbeskrivelser blandt andet for studerende, der søger tilvalg på en anden uddannelsesinstitution. Båndet skal beslutte, om der skal nedsættes en arbejdsgruppe, der skal komme med et udkast til regelsæt og procesbeskrivelse.*

Båndet tilsluttede sig ønsket om at behandle emnet, og drøftede scope for arbejdet.

Der er behov for at få drøftet tilvalg, sidefag, gæstefagsindskrivninger mm. Rikke opfordrede til, at de gymnasierettede tilvalg/sidefag behandles for sig, og båndet tilsluttede sig, at gruppen i første omgang behandler disse udfordringer.

SNUK beslutter, at der nedsættes en ad hoc gruppe, som i første omgang skal behandle de gymnasierettede tilvalg/sidefag. Det aftales at fakulteterne melder repræsentanter ind til Mette. Optagelse bliver repræsenteret i arbejdsgruppen, ligesom Astrid indgår. Fristen for indmelding til Mette er d. 10. oktober?

# Nyt fra Uddannelsesstrategisk Sekretariat, 11.20-11.30

Men den nugældende eksamensbekendtgørelse er den tidligere § 14, stk. 3 om framelding af specialet, hvis der er fastsat en afleveringsfrist fjernet. Universitetet har dog i § 5 i den nugældende eksamensbekendtgørelse hjemmel til at fastsætte interne regler om, at det ikke er muligt at framelde specialet. Dette har AU udmøntet i AU’s prøveregler § 5.

# Nyt fra fakulteterne, 11.30-11.45

# Eventuelt, 11.45-11.50